વૃષિક: સંવત ૨૦૭૨માં નૂતન વર્ષના સુપ્રભાતે આપનો રાશિ અધિપતિ મંગળ કન્યા રાશિ અને લાભ ભાવેથી પોતાનું ભ્રમણ શરૂ કરે છે અને પોતાની ગતિ અનુસાર આગળ વધતા વર્ષાન્તે ધન રાશિ અને બીજા ભાવે જોવા મળે છે, ધન સ્થાનનો માલિક ગુરુ મહારાજ વર્ષના આરંભે દશમ ભાવે અને સિંહ રાશિથી ધીમી ધીમી ગતિથી આગળ વધતા વર્ષના અંતે લાભ ભાવે કન્યા રાશિમાં જોવા મળે છે, સુખેશ શનિ મહારાજ સમગ્ર વર્ષ દરમિયાન દેહભાવે વૃશ્ચિક રાશિમાં જ જોવા મળે છે જ્યારે સપ્તમેશ અને વ્યયેશ શુક્ર વર્ષના આરંભે કન્યા રાશિ અને લાભ સ્થાનેથી પોતાનું ભ્રમણ શરૂ કરે છે અને વર્ષાંતે રાશિ ચક્ર પૂર્ણ કરીને વૃશ્ચિક રાશિમાં દેહભાવે જોવા મળે છે. અષ્ટમેશ બુધ, ભાગ્યેશ ચંદ્ર અને કર્મેશ સૂર્ય વર્ષના આરંભે વ્યય ભાવે તુલા રાશિથી પોતાનું ભ્રમણ શરૂ કરે છે. તેમાં બુધ-સૂર્ય તે જ ગતિથી આગળ વધી રાશિચક્ર પૂર્ણ કરી તે જ સ્થાને તુલા રાશિમાં જોવા મળે છે, જ્યારે ચંદ્ર રાશિ શુક્રનાં અનેક ચક્કરો કાપીને ફરીથી તે જ સ્થાને તુલા રાશિમાં જોવા મળે છે.